Halkakas - Félrefordítások
Golf-öböl
2008.11.03. 12:32 Leiter Jakab
A változatosság kedvéért most nem angol anyag következik, Tom jóvoltából:
Gondoltam ideje bedobni egy kicsit egzotikusabb nyelvet is. Ez pedig most a FINN nyelv lészen ;)
A Picasso című filmben [magyarul Picasso kalandjai címen ment - LJ] van egy emlékezetes rész, amikor Sirkka énekel: www.youtube.com/watch?v=Bgt4A2XNzDg
Ez a dal a kalakukko elkészítéséről szól, amit ügyesen halkakas-nak fordítottak magyarra. (szöveg és fordítás pl: href.hu/x/77fg)
Ez ugyan szó szerint igaz, kala-hal; kukko-kakas; ám ebbõl nem derül ki, mi is ez igazából... A kalakukko ugyanis egy hallal (meg sült(-disznó-)hússal, szalonnával) töltött kenyér; kakashoz az égvilágon semmi köze. A wikipédia segít a "rejtély" feloldásában:
"However, the archaic form of kukko is derived from the same root as kukkaro (purse)."
Vagyis, ha ragaszkodnánk a szó szerinti fordításhoz, akkor hal-erszény, halas-erszény lenne a megfejtés, de talán inkább Halkenyér lehetne a valós fordítás (és máris érthető, hogy miért kell liszt, só és víz is hozzá ;-) ).
Címkék: finn videóval
https://leiterjakab.blog.hu/api/trackback/id/tr11747246
Trackback: Halkakas halbisztró 2017.12.23. 22:36:57
Cím: 1074 Budapest, Dohány utca 36., Látogatás: 2017. december 15. 15:00-17:00. A halkakas vedel, a halkakas pipázik, a halkakas olvas, a halkakas szerelmes, a halkakas lángost zabál... talán egyszer képregényben is kiadják. Telefon: +36 30 22...
Ahmet · http://www.tinylittlebigthing.blog.hu 2008.11.03. 12:39:59
Hat a Piccasso kalandjaiba eleg sokminden elfer. Szerintem edes mindegy, hogy halkakas, vagy halaserszeny, mert magyarul mindekettonek tokeletesen ugyanannyi ertelme van. Es kb. ugyanannyira abszurd.
LouiS 2008.11.03. 13:28:54
Vicces, hogy egy svéd filmben a szomszédokkal poénkodnak :)
schokobanane (törölt) 2008.11.03. 13:53:12
Annyival egészíteném ki Ahmedet, hogy a halkakas szó hangzásában és vizuálisan is viccesebb, mint a halkenyér, akármennyi értelme van bármelyiknek, és a PK-ban ennél a résznél épp ilyen ütős szó kellett.
hu_neutrino 2008.11.03. 14:10:43
Nekem nagyon tetszett az a film! Bár a halkakast nem értettem eddig, először az egészet poénnak vettem, amíg meg nem találtam a receptet komoly helyen is.
hu_neutrino 2008.11.03. 14:47:41
Amúgy a címe nemcsak magyarul Picasso kalandjai, angolul "The Adventures of Picasso", eredetiben (svédül) "Picassos äventyr"
www.imdb.com/title/tt0078084/releaseinfo#akas
Veér Farkas 2008.11.03. 15:13:34
Magyarul leginkább halas táskának mondanám (a túrós táska mintájára).
Az eltérés meg onnan ered, hogy az irodalmi finn sokszor köszönőviszonyban sincs az utcán beszélt finnel, utóbbi annyira rövidít (pl. 10 = kymmente (kümmente) (irodalmi), kyt (küt) (köznapi nyelv), én vagyok = minä olen/mä oon (mine olen/me ón); és a sor hosszan folytatható, nagyjából a szavak 95%-ára).
(És akkor a Kalevala nyelvére, amely egy igen erős karjalai/karéliai nyelvjárás, még nem is tértem ki - azt a mai finnek jó része kapásból nem érti.)
Ha már Picasso kalandjai, ott van egy jóval nagyobb baklövés is: amikor rajzol egy állatot, és megkérdik tőle, mi az, azt mondja:
moose (jávorszarvas - az állatnak láthatóan van két agancsa stb.).
Magyar fordítás: egér (ami ugye mouse - én angol beszédű, magyar feliratos verzióban láttam).
Veér Farkas 2008.11.03. 15:28:37
Ja igen, a kiejtések (magyar karakterkészlettel, azaz csak kb.): moose: músz, mouse: mausz.
SnoopyKutya 2008.11.03. 16:18:52
A kalakukko-ba NEM tesznek sertéshúst, sem szalonnát (a szalonnát, mint olyat, a finnek nem is igen csípik, bár ismerik). Csak és kizárólag halat, főleg a "mujkku" nevezetű, nagyjából hüvelykujj-méretű, fehérhúsú, édesvízi halat használják, amelyet felerészt rozs-, felerészt búzalisztből gyúrt tésztába göngyölnek, cipó alakúra formálnak és megsütnek. Mellesleg nem is olyan jaj-de-finom; számomra kicsit ízmentes volt, pedig szeretem a halat (mint általában a kutyák...)
schokobanane (törölt) 2008.11.03. 16:39:09
SnoopyKutya,
a mjukku isteni finom :) Szokták sütve, fatányéron, citrommal csepegtetve kínálni, elém egyszer legalábbis ilyen formában tolták; hát meg tudtam volna enni belőle még egy adaggal, pedig nem vagyok nagyétkű. Előtte mondjuk salmiakkit kellett tolni a konty alá, az elég jó étvágyat (is) csinál.
schokobanane (törölt) 2008.11.03. 16:47:23
mjukku = mujkku, természetesen.
Ahmet · http://www.tinylittlebigthing.blog.hu 2008.11.03. 16:50:56
Beszaras, mit meg nem tudok errol a blogrol. : )
SnoopyKutya 2008.11.03. 17:51:17
Csokibanán:
Gondolom, hogy igazi, echte finn házaknál így adják, de nekem csak olyan kalakukihoz volt szerencsém, amit bóóótban mérnek, az meg télleg nem volt az igazi. Nade: egyszer egy finn haver megkért, hogy menjek ki vele a konyhába, segítsek a kaja előkészítésénél. Jó. A srác elővesz a mélyhűtőből egy keményre fagyott valamit, lebontja a csomagolást: hát valami piros hal volt. Elkezdi valami borotvaéles késsel szeletelni, rakja rá egy fémtálcára, az első réteget megszórja apróra vágott kaporral, rá a második réteget, megint kapor, és így tovább. Felkapja, viszi az ebédlő felé. Én:
- Nem sütöd meg?
- Minek? Ezt így kell.
No, jó. Bemegyünk, oszt félhangosan belesúgom annnyukom fülébe (magyarul, noná) "Vigyázz, ezek az őrültek nyers hallal akarnak etetni minket!!!"
Nem is mondom tovább - a finn havernak még egyszer ki kellett mennie egy további adagért. Igaz, az étvágygerjesztő KOSKENKORVA is elég jól fogyott közben, a lányok meg MESSIMARJA likőrrel barátkoztak.
És azóta majd megőrülök a LAZACért...
schokobanane (törölt) 2008.11.03. 18:54:28
a lazacot fogom, na de fagyasztva ettétek?
Amúgy a finnek tényleg jók likőrgyártásban, bármilyen bogyeszból képesek előállítani valami piaszerűt, bár a magam résziről inkább a Lapin Kultáért voltam (vagyok máig) nagyon oda ;)
archieanderson 2008.11.03. 19:00:17
Sashimihoz volt már szerencséd? Egyik nagy kedvencem :) De a pácolt nyers lazac máshol is dívik, még az IKEA éttermében is lehet kapni.
Billy Hill 2008.11.03. 19:59:58
Ezt a filmet szerintem bűn feliratosan nézni (vagy a feliratokat stírölni, ha nem kikapcsolhatók; nem tudom, már régen láttam)! Önmagában zseniális kezdve attól, ahogy a főbérlő asszonynak magyarázza a vizet, meg amikor Don José belép a Wehrmacht-ba, és a rangja SS Hauptbahnhof (=főpályaudvar) lesz... :-)
pocak 2008.11.03. 20:56:12
Mouse-moose ügyileg én egyszer valami autóstesztnél olvastam, hogy gáz volt az "egérteszttel". Holott (és ez az első találat a gugliban):
totalcar.hu/magazin/hirek/?main:2005.10.26.&241263
Veér Farkas 2008.11.03. 21:41:01
Lehet, hogy bűn, de én enyhe (na jó, nem annyira enyhe) kételkedéssel fogadom azokat, akik saját maguk szerint mindent értenek eredeti nyelven a filmekből.
Én nem szoktam. Pedig vagy 30 éve tanulok angolul, meg angolokkal és amerikaiakkal dolgoztam és Amerikában is éltem egy darabig, jórészt négerek közt is, oszt mégse.
Ezért én inkább hagyom a feliratot.
SnoopyKutya 2008.11.04. 09:13:26
Tekintve, hogy ez egy kicsit régen volt - meg mondom, volt némi koskenkorva-kortyolás is közben - meglehet, hogy nem kőkeményre fagyott lazacocskát falatoztunk, de hogy rém hideg volt, az tuti. Az egész lényege az addig ismeretlen ízvilág megismerése volt. Múltkor Londonból hoztam 3 adag, 45 dkg-s skót lazacot, valami árleszállítás volt, és az egész hat fontba került... ritka alkalmi vétel volt.
Archieanderson:
A sashimihez még nem volt szerencsém, valahogy a japán konyha nem áll annyira közel, mint a kínai - de szívesen megpróbálnám... Az IKEA-s lazac sem megvetendő, való igaz -csak kissé drága.
hu_neutrino 2008.11.04. 10:06:33
A Picasso kalandjai kicsit más film mint a többi. Aki nem tud svédül (és szerintem ez a nagy többség), annak jó, ha fent marad a narráció felirata. ;-) A többi hét nyelvet ami előfordul benne, nem szükséges feliratozni, mert csak illusztrációk, vagy annyira kell megérteni őket, amennyit általában az ember alapból is megért ezekből a nyelvekből.
Egyébként nem is helyesek, sem nyelvtanilag, sem egyébként (Mortadella mundial! A la futura!), de ez teljesen lényegtelen, ugyanaz, mint az anatómiai pontosságot számon kérni egy Picasso festményen.
De a magyar felirat a többinél is tartogat poénokat, anélkül Sirkka dala csak egy dal lett volna, így meg plusz poén, hogy tulajdonképp egy receptet énekel folyamatosan.
Billy Hill 2008.11.05. 15:43:52
Pont ilyesmit akartam írni, mint hu_neutrino. Ez a film más, és csak erre gondoltam specifikusan, amikor javasoltam mellőzni a feliratot. Alapvetően minden előforduló nyelvből blődliket adnak elő, pl. amikor Don José veszi a karfiolt a balettársulatnak, akkor mutogatja a zöldségesnek, hogy sokat kér, mindet megveszi - "Tutti frutti!" Alapvető még, amikor egy Picasso-képről tárgyal szintén Don José, az apa, és a zenéből ismert kifejezésekkel mondja, hogy nem elég a vételár, még lehetne több: "Allegro, allegro... ma non troppo." Ez ugye azt jelenti "zenészül", hogy "gyorsan, de ne túlságosan". :-) Bocs, hogy elmondtam a fél filmet, de tényleg zseniális, és nem is kell érteni minden nyelvet, mert a helyzetekből mindenből kiderül, mire gondolnak a szereplők...
keinotekoinenhedelmöitys 2008.11.08. 08:52:32
Amelyik halról te beszélsz, az a muikku és az törpe-maréna. Nem keverendő össze a mulkku-val, ami férfi hímtagot jelent.
Egyébként meg ne mondjatok már ekkora baromságot, hogy a köznyelv köszönő viszonyban sincs az irodalmival. Attól, hogy rengeteg rövidítést használnak, még nem azt jelenti nincs köze a kettőnek egymáshoz.
schokobanane (törölt) 2008.11.08. 10:25:32
Én sehol nem írtam, hogy "mulkku". A muikkut pedig gyakran írják mujkkunak (az én Finnországból hozott szakácskönyvem is).
Azt sem én vetettem képernyőre, hogy a köznyelv nincs köszönő viszonyban az irodalmival (én egész jól megértettem magam), bár elismerem, magam is sok rövidítést tapasztaltam, de egyébként a személyes névmások tényleg olyanok, amelyeket a nyelvkönyvek végén is felsorolnak, annyira alapdolgok.
Valakik szeretnek bölcsészkedni...
fonaktamas75 2019.01.29. 20:05:43
@SnoopyKutya:
www.youtube.com/watch?v=_DFtaeIOgXI